CELEX: 32017R0238
Language: sl
Date: 2017-02-10 00:00:00
Title: Uredba Komisije (EU) 2017/238 z dne 10. februarja 2017 o spremembi Priloge VI k Uredbi (ES) št. 1223/2009 Evropskega parlamenta in Sveta o kozmetičnih izdelkih

11.2.2017   
            
            
               SL
            
            
               Uradni list Evropske unije
            
            
               L 36/37
            
         UREDBA KOMISIJE (EU) 2017/238
   z dne 10. februarja 2017
   o spremembi Priloge VI k Uredbi (ES) št. 1223/2009 Evropskega parlamenta in Sveta o kozmetičnih izdelkih
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (1) in zlasti člena 31(1) Uredbe,
   ob upoštevanju naslednjega:
   
               (1)
            
            
               Znanstveni odbor za varstvo potrošnikov (v nadaljnjem besedilu: ZOVP) je v mnenju z dne 16. decembra 2008 (2) navedel, da uporaba benzofenona-3 kot UV-filtra v koncentraciji do 6 % m/m v kozmetičnih izdelkih za zaščito pred soncem in do 0,5 % m/m v vseh vrstah kozmetičnih izdelkov za zaščito formulacije ne predstavlja tveganja za zdravje ljudi, razen njegove možnosti, da povzroča kontaktne alergijske in fotoalergijske reakcije.
            
         
               (2)
            
            
               Zato bi bilo treba sedanjo najvišjo koncentracijo 10 % m/m za benzofenon-3, ki se uporablja kot UV-filter v kozmetičnih izdelkih, zmanjšati na 6 % m/m.
            
         
               (3)
            
            
               Uredbo (ES) št. 1223/2009 bi bilo zato treba ustrezno spremeniti.
            
         
               (4)
            
            
               Uporabo nove najvišje koncentracije bi bilo treba odložiti in tako industriji omogočiti, da pripravi potrebne prilagoditve formulacij izdelkov. Zlasti bi bilo treba podjetjem omogočiti šestmesečno obdobje po začetku veljavnosti te uredbe, da lahko sprejmejo potrebne ukrepe za dajanje na trg skladnih izdelkov in prenehajo dajati na voljo izdelke, ki so že bili dani na trg in niso skladni z novo najvišjo koncentracijo.
            
         
               (5)
            
            
               Ukrepi iz te uredbe so v skladu z mnenjem Stalnega odbora za kozmetične izdelke –
            
         SPREJELA NASLEDNJO UREDBO:
   Člen 1
   Priloga VI k Uredbi (ES) št. 1223/2009 se spremeni v skladu s Prilogo k tej uredbi.
   Člen 2
   Ta uredba se uporablja od 3. septembra 2017.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. februarja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 342, 22.12.2009, str. 59.
   
      (2)  ZOPP 1201/08
   
      PRILOGA
      V Prilogi VI k Uredbi (ES) št. 1223/2009 se vnos 4 nadomesti z naslednjim:
      
         
                     Referenčna številka
                  
                  
                     Opredelitev snovi
                  
                  
                     Pogoji
                  
                  
                     Besedilo pogojev uporabe in opozoril
                  
               
                     Kemijsko ime/INN/XAN
                  
                  
                     Ime iz glosarja skupnih imen sestavin
                  
                  
                     Številka CAS
                  
                  
                     Številka ES
                  
                  
                     Vrsta izdelka, deli telesa
                  
                  
                     Najvišja koncentracija v izdelkih, pripravljenih za uporabo
                  
                  
                     Drugo
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     „4
                  
                  
                     2-Hidroksi-4-metoksibenzofenon/oksibenzon
                  
                  
                     Benzophenone-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     Ne več kot 0,5 % za zaščito formulacije izdelka
                  
                  
                     Vsebuje benzofenon-3 (1).“